laion/Wikipedia-Exotic huggingface dataset:
আর্নোড ভ্যান দুর্ন

আর্নোড ভ্যান দুর্ন (ওলন্দাজ: Arnoud Van Doorn) একজন প্রাক্তন রাজনিতিবিদ যিনি গিয়ার্ট ওয়াইল্ডার্সের ইসলামবিরোধী রাজনৈতিক দল "ডাচ ফ্রিডম পার্টি (পিভিভি)"র সক্রিয় সদস্য ছিলেন| ওয়াইল্ডার্সের ইসলাম বিরোধী তথ্যচিত্র "ফিতনা"র পরিবেশনা ও বিপণনে তিনি সহায়তা করেছিলেন| চলচ্চিত্রটির প্রতিক্রিয়ায় বিভিন্ন স্থানে মুসলিমদের চলমান প্রতিবাদ দেখে তিনি ইসলাম ধর্মের প্রতি আগ্রহী হয়ে ওঠেন এবং ২০১৩ সালে তিনি তার ইসলাম ধর্ম গ্রহণের কথা গণমাধ্যমে প্রকাশ করেন| একই বছর তিনি হজ্জ পালন করেন| পরবর্তী বছর ২০১৪ তে তার অণুপ্রেরণায় তার বড় ছেলে ইসলাম গ্রহণ করেন| "Arnoud van Doorn: from anti-Islamic film-maker to hajj pilgrim"। The Guardian UK। ২৩ অক্টোবর ২০১৩। সংগ্রহের তারিখ ২২ এপ্রিল ২০১৪।  "হজ্জ করলেন ইসলাম বিদ্বেষী ছায়াছবি 'ফিতনা'র পরিচালক"। ২৬ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৫।
প্রার্থনা (উপাসনা)

উপাসনা বা প্রার্থনা হল ঈশ্বর বা অন্য কোন প্রাকৃত বা অতিপ্রাকৃত সত্ত্বার নিকট কোন কিছু চাওয়া বা আকুতি করা বা তার সঙ্গে যোগাযোগ করার প্রচেষ্টা। প্রত্যক্ষভাবে এর সফলতার সত্যতা ও প্রমাণ দেখা না গেলেও পালনকারীরা একে কার্যকর বলে মনে করে থাকেন। প্রার্থনা নীরবে, সরবে, গান গেয়ে, নানাবিধ অঙ্গভঙ্গিমায় সম্মান ও বদান্যতা প্রকাশ করা সহ বিভিন্নভাবে করা হয়। Harper, Douglas। "pray (v.)"। etymonline.com। Online Etymology Dictionary। সংগ্রহের তারিখ ৩০ ডিসেম্বর ২০১৪।  K. Masters, G. Spielmans, J. Goodson "Are there demonstrable effects of distant intercessory prayer? A meta-analytic review." Annals of Behavioral Medicine 2006 Aug;32(1):21-6. [1] Hodge, David R. (মার্চ ২০০৭), "A Systematic Review of the Empirical Literature on Intercessory Prayer" (পিডিএফ), Research on Social Work Practice, 17 (2): 174-187, ডিওআই:10.1177/1049731506296170 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিউক্তিতে প্রার্থনা (উপাসনা) সম্পর্কিত উক্তির সংকলন রয়েছে। উইকিবিশ্ববিদ্যালয়ে প্রার্থনা (উপাসনা) সম্পর্কে শেখার উপকরণ রয়েছে উইকিমিডিয়া কমন্সে প্রার্থনা সম্পর্কিত মিডিয়া দেখুন।
মোহাম্মদ তৌকির

মোহাম্মদ তৌকির খান (জন্ম: ১৪ জানুয়ারি, ১৯৭২) সংযুক্ত আরব আমিরাতে জন্মগ্রহণকারী আমিরাতি ক্রিকেটার। সংযুক্ত আরব আমিরাত জাতীয় ক্রিকেট দলের অধিনায়কের দায়িত্ব পালন করছেন তিনি। মূলতঃ তিনি অফ-স্পিন বোলিং করেন। পাশাপাশি নিচের সারির ব্যাটসম্যান হিসেবেও ভূমিকা রাখছেন। ১৯৯৬ সালে এসিসি ট্রফির চূড়ান্ত খেলায় তিনি সর্বপ্রথম অংশগ্রহণ করেন। ১১ নম্বরে ব্যাটিং করলেও তিনি বোলিংয়ে অংশ নেননি। সর্বশেষ তিনটি আইসিসি ট্রফি ও সর্বশেষ ছয়টি এসিসি ট্রফি প্রতিযোগিতার প্রত্যেকটিতেই তার উপস্থিতি রয়েছে। তন্মধ্যে জাপানের বিপক্ষে ১০ ওভার বোলিং করে ১০ রানে ৬ উইকেট সংগ্রহ তার সেরা বোলিং পরিসংখ্যান। ২০০৪ সালে হংকং ইন্টারন্যাশনাল ক্রিকেট সিক্সেস প্রতিযোগিতায় খেলেন। ২০০৪ সালের এশিয়া কাপে ভারত ও শ্রীলঙ্কার বিপক্ষে অনুষ্ঠিত একদিনের আন্তর্জাতিকে অংশগ্রহণ করেন। উভয় খেলাতেই তার দল হেরে যায়। তন্মধ্যে ভারতের বিপক্ষে ৫৫ রান করেছিলেন। আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য তৌকিরকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। তার নেতৃত্বে সংযুক্ত আরব আমিরাত দল জিম্বাবুয়ের বিপক্ষে গ্রুপ-পর্বের খেলায় একদিনের আন্তর্জাতিকে তাদের সর্বোচ্চ ইনিংস (২৮৫/৭) গড়ে। "UAE Name Final 15 Man Squad for ICC Cricket World Cup 2015"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  "Cricket World Cup 2015: Zimbabwe avoid UAE loss"। BBC Sport। সংগ্রহের তারিখ ১৯ ফেব্রুয়ারি ২০১৫।  Cricket Archive: Profile Cricket Archive: 6-10 vs Japan Cricket Archive: 55 vs India
কাজিপুর উপজেলা

কাজিপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা। সিরাজগঞ্জ জেলা সদর হতে ২৬ কি. মি দূরে কাজিপুর উপজেলা অবস্থিত। এই উপজেলার উত্তরে বগুড়া জেলার ধুনট উপজেলা, সারিয়াকান্দি উপজেলা ও জামালপুর জেলার সরিষাবাড়ী উপজেলা, দক্ষিণে সিরাজগঞ্জ সদর উপজেলা, পূর্বে জামালপুর জেলার সরিষাবাড়ী উপজেলা ও যমুনা নদী, পশ্চিমে বগুড়া জেলার ধুনট উপজেলা। কাজিপুর উপজেলা ১২টি ইউনিয়ন ও ১টি পৌরসভা নিয়ে গঠিত। ৬টি ইউনিয়ন সম্পূর্ণভাবে যমুনা নদীর চর এলাকায় অবস্থিত; নদীর ভাঙ্গনের কারণে আরও ৪টি ইউনিয়নের অংশবিশেষ চর এলাকায় অবস্থিত। কাজিপুর উপজেলার ইউনিয়নসমূহ হচ্ছে - সোনামুখী ইউনিয়ন চালিতাডাঙ্গা ইউনিয়ন চরগিরিশ ইউনিয়ন গান্ধাইল ইউনিয়ন কাজিপুর ইউনিয়ন খাসরাজবাড়ী ইউনিয়ন মাইজবাড়ী ইউনিয়ন মনসুরনগর ইউনিয়ন নাটুয়ারপাড়া ইউনিয়ন নিশ্চিন্তপুর ইউনিয়ন শুভগাছা ইউনিয়ন তেকানী ইউনিয়ন স্বাধীনতা যুদ্ধ চলাকালে এই চর এলাকা মুক্তিযোদ্ধাদের তুলনামূলক নিরাপদ স্থান হিসেবে বিবেচিত হত। ১৯৭১ সালের ডিসেম্বর মাসে গান্ধাইল ইউনিয়নের বরইতলা গ্রামে মুক্তিযোদ্ধা ও হানাদার পাক বাহিনীর মধ্যে এক রক্তক্ষয়ী যুদ্ধ সংগঠিত হয়। উক্ত যুদ্ধে পাক হানাদার বাহিনীর ব্যাপক ক্ষতি হয় এবং মুক্তিযোদ্ধারা জয়লাভ করেন। শহীদ মুক্তিযোদ্ধাদের স্মরণে সেখানে একটি স্মৃতিস্তম্ভ নির্মাণ করা হয়। মোট জনসংখ্যাঃ ২,৮৫,৩০৯ জন (পুরুষ-১,৪০,২১৩ জন, মহিলা- ১,৪৫,০৯৬ জন)। কাজিপুর সরকারি মনছুর আলী কলেজ শুভগাছা টেংলাহাটা রফাতুল্লাহ উচ্চ বিদ্যালয় তারাকান্দি উচ্চ বিদ্যালয়। গান্ধাইল উচ্চ বিদ্যালয়। মেঘাই উচ্চ বিদ্যালয়। গান্ধাইল বালিকা উচ্চ বিদ্যালয়। উদগাড়ি উচ্চ বিদ্যালয়। কাচিহারা উচ্চ বিদ্যালয়। সোনামুখী উচ্চ বিদ্যালয়। শহীদ ক্যাপ্টেন এম. মনসুর আলী - রাজনীতিবিদ মোহাম্মদ নাসিম - রাজনীতিবিদ তানভীর শাকিল জয় - সংসদ সদস্য মোহাম্মদ সেলিম (রাজনীতিবিদ) - সংসদ সদস্য রাশিদা সুলতানা - নির্বাচন কমিশনার ও সাবেক বিচারক আব্দুর রউফ তালুকদার - বাংলাদেশ ব্যাংকের গভর্নর ও সাবেক অর্থ সচিব সিরাজগঞ্জ জেলা; রাজশাহী বিভাগ; বাংলাদেশের উপজেলাসমূহ। জাতীয় তথ্য বাতায়ন এক নজরে কাজিপুর "এক নজরে কাজিপুর উপজেলা"। kazipur.sirajganj.gov.bd। সংগ্রহের তারিখ ২০২৪-০৮-১৮।  বাংলাপিডিয়ায় কাজিপুর উপজেলা কাজিপুর উপজেলা - জাতীয় তথ্য বাতায়ন
ভোর (দ্ব্যর্থতা নিরসন)

ভোর বলতে বোঝানো হতে পারে - ভোর - দিনের অংশবিশেষ; ভোর (শহর) - ভারতের মহারাষ্ট্র রাজ্যের একটি শহর। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ভোর

ভোর বলতে বোঝায় দিনের একটি অংশবিশেষ যখন সূর্য উঠতে শুরু করে। ভোর বেলায় সূর্যের উদয়ের সময়ে পরিবেশে মৃদু সূর্যালোক ছড়িয়ে পড়ে। তবে এসময় সূর্য দিগন্তের নিচে অবস্থান করে। ভোড় এবং সূর্যোদয় এক ব্যাপার নয়। সূর্যোদয় হল যখন সূর্যের একাংশ দিগন্তের উপরে চলে আসে এবং তা ধীরে ধীরে পরিষ্কার হয়ে ওঠে। ভোরবেলা সূর্য দেখা না গেলেও সূর্যের অবস্থান কোনদিকে – তা বোঝা যায়। বিভিন্ন অক্ষাংশে ভোরবেলার দৃশ্য ও সময় বিভিন্ন রকম হয়ে থাকে। বিষুবীয় অঞ্চলে ভোরবেলার সময় সর্বনিম্ন বিশ মিনিট পর্যন্ত স্থায়ী হয়, অন্যদিকে মেরু অঞ্চলে এই পরিমাণ কয়েক ঘণ্টা পর্যন্ত স্থায়ী হতে পারে। পৃথিবীর দুই মেরুতে ভোরের সময় কয়েক সপ্তাহ পর্যন্ত স্থায়ী হয়। বিষুব রেখার নিকটে সন্ধ্যা এবং ভোরের সময় পৃথিবীর সর্বনিম্ন। এই স্থানে দিগন্তের সাথে সমকোণে সূর্যের উদয় এবং অস্ত হয়। পৃথিবীর বিষুব অঞ্চলে গোধূলী ও ভোরের সময় সর্বনিম্ন। গ্রীষ্ম ও শীতের অয়নকালে দিন ও রাতের পরিমাণ হ্রাস পায়, এর প্রভাব পড়ে ভোর ও গোধূলীর সময়ের উপর। এটি মেরু অঞ্চলে আরো বেশি পরিলক্ষিত হয়। মেরু অঞ্চলে সূর্য উদয় হয় বসন্ত বিষুবে এবং অস্ত যায় শরৎ বিষুবে, ফলে দীর্ঘ সময় ধরে ভোর ও গোশূলী স্থায়ী হয়। অনেক ইন্দো-ইউরোপীয় পৌরাণিক কাহিনীতে ভোরের দেবতা রয়েছে। ভোরের দেবতা সৌর দেবতা থেকে ভিন্ন। গ্রীক পুরাণে বিদ্যমান ইওস, রোমান পুরাণের অরোরা, ভারতীয় পুরাণের উশাস, জার্মান পুরাণের অস্ট্রণ ভোরের দেবতা। হিন্দুদের ভোরের দেবতা অরোরার পুরুষ লিঙ্গের। আমেরিকান পুরাণের ভোরের দেবতা অ্যানপাও-এর দুইটি মুখ রয়েছে বলে প্রচলিত। ইসলাম ধর্মে ভোর ফযরের সালাতের সময়। রমযানের সময় ভোরের শুরু থেকে রোযা শুরু হয়। ইহুদী ধর্মে ভোরের সময় কীভাবে গণনা করা হবে – তা তালমুদে বর্ণনা করা হয়েছে। তালমুদে বর্ণিত রয়েছে যে সূর্য উদয়ের ৭২ মিনিট ভোর শুরু হয়। তালমুদ বিশেষজ্ঞ ভিলনা গাওনের মতে তালমুদে বর্ণিত ভোরের সময়ের কথা মেসোপটেমিয়ার কোন বিষুবীয় স্থানের দিনকে নির্দিষ্ট করে সংজ্ঞায়িত করা হয়েছে। উইকিমিডিয়া কমন্সে ভোর সংক্রান্ত মিডিয়া রয়েছে। Worldwide timetable for dawn time calculation
সমাবর্তন

সমাবর্তন (ইংরেজি: Convocation) এর অর্থ হচ্ছে "এক সাথে মিলিত হওয়া"। ইংরেজি Convocation শব্দটি লাতিন Convocare শব্দ থেকে এসেছে, যেটি প্রাচীন গ্রিক শব্দ ἐκκλησία (আক্ষ. এক্লেশিয়া) এর অনুবাদ, যেখানে ἐκκλησία মানে হচ্ছে একদল মানুষ কোন নির্দিষ্ট উদ্দেশ্যকে (বেশিরভাগ সময়ে একাডেমিক উদ্দেশ্যে) সামনে রেখে একত্রিত হওয়া। সমাবর্তন (সংস্কৃত: समावर्तन) প্রাচীন ভারতে শিষ্যরা গুরুগৃহে শিক্ষাগ্রহণ শেষে গুরুকুল থেকে নিজ গৃহে যাওয়ার অনুষ্ঠানিক বিদায় নির্দেশ করে। যা ভারতীয় গ্রন্থে বর্ণিত ষোড়শ সংস্কারের মধ্যে একটি । একসময় গির্জার সম্মেলনকেও "সমাবর্তন" বলা হতো।
ডিজিটাল কন্টেইনার ফরমেট

একটি কন্টেইনার বা র‍্যাপার হল একটি মেটাফাইল ফরমেট যার উপকরণ বর্ণনা করে কতগুলো ডাটা এবং মেটাডাটার ভিন্ন উপাদান একসাথে একটি কম্পিউটার ফাইলে রয়েছে। আগের ক্রস-প্ল্যাটফর্ম কন্টেইনার ফরমেটগুলোর মধ্যে ছিল স্বতন্ত্র এনকোডিং নিয়ম এবং ১৯৮৫ সালের অভ্যন্তরীন ফাইল ফরমেট। কনটেইনারগুলো বহুমাধ্যম এ্যাপ্লিকেশনগুলোতে বেশি ব্যবহৃত হয়। কন্টেইনারটি কীভাবে ডেটা বা মেটাডেটা এনকোড করা হবে তা বর্ণনা করে না। সুতরাং একটি প্রোগ্রাম একে হয়ত চিহ্নিত বা চালান বা খুলতে গেলে এর মধ্যস্থিত ডেটা ডিকোড করতে পারবে না। কারণ হতে পারে প্রোগ্রামটিতে ডিকোড করার গণনা প্রণালী নেই। সংজ্ঞানুযায়ী, একটি কন্টেইনার ফরমেটে যে কোন ধরনের ডাটা থাকতে পারে। যদিও এধরনের অল্প কিছু মাত্র ফাইল ফরমেট রয়েছে যেমন মাইক্রোসফট উইন্ডোজের ডিএলএল ফাইল। বেশিরভাগ কন্টেইনার ফরমেটই বিশেষভাবে তৈরী করা হয় শুধুমাত্র বিশেষ ডেটার প্রয়োজনে। উদাহরণসরূপ, কন্টেইনারগুলো প্রায়শই বহুমাধ্যমে ব্যবহৃত ফাইল ফরমেটে দেখা যায়। যেহেতু অডিও এবং ভিডিও স্ট্রীমগুলো অনেক ভিন্ন ভিন্ন গণনা প্রণালী দ্বারা এনকোড বা ডিকোড করা যেতে পারে, সেহেতু একটি কন্টেইনার ফরমেটই হয়ত ব্যবহৃত হবে ব্যবহাকারীকে শুধুমাত্র একটি ফাইল ফরমেট দেওয়ার জন্য। কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়, ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন। কন্টেইনার ফরমেটের অংশগুলোর বিভিন্ন নাম আছে: "চাঙ্কস" (আরআইএফএফ, পিএনজি), "এটম" (কুইকটাইম/এমপি৪), "প্যাকেটস" (এমপিইজি-টিএস) এবং "সেগমেন্ট" (জেপিইজি) ইত্যাদি। একটি চাঙ্কে যা থাকে তাকে "ডাটা" বা "পেলোড" বলে ডাকা হয়। বেশিরভাগ কন্টেইনারে চাঙ্কগুলো ক্রমানুসারে সাজানো থাকে যাদের প্রত্যেকের হেডার থাকে (কিন্তু টিআইএফএফ অফসেট জমা করে এই জায়গায়)। ফাইল যদি নষ্ট হয়ে যায় তাহলে চাঙ্কগুলোর মাধ্যমে তা পুনরুদ্ধার সম্ভব হয় কিন্তু অফসেটে তা ফ্রেম সমস্যা হয়ে দেখা দেয়। কিছু কন্টেইনার শুধুমাত্র অডিওর জন্য: এআইএফএফ (আইএফএফ ফাইল ফরমেট, ম্যাকে বহুল ব্যবহৃত) ডব্লিউএভি (আরআইএফএফ ফাইল ফরমেট, উইন্ডোজে বহুল ব্যবহৃত) এক্সএমএফ (এক্সটেনশিবল মিউজিক ফরমেট) যে কন্টেইনারগুলো শুধু ছবির জন্য: এফআইটিএস (নমনীয় ছবি স্থানান্তর ব্যবস্থা) স্থির চিত্র, অশোধিত ডাটা, এবং মেটাডাটা সহযোগী। টিআইএফএফ (ট্যাগড ইমেজ ফাইল ফরমেট) স্থির চিত্র এবং সহযোগী মেটাডাটা। অন্যান্য নমনীয় কন্টেইনারে বিভিন্ন ধরনের অডিও ভিডিও ও অন্যান্য মিডিয়াগুলো রাখা যায়। জনপ্রিয় কিছু বহুমাধ্যম কন্টেইনার হল: অন্যান্য কন্টেইনার ফরমেটের মধ্যে রয়েছে এনইউটি, এমএক্সএফ, জিএক্সএফ, র‍্যাটডিভিডি, এসভিআই, ভিওবি এবং ডিআইভিএক্স মিডিয়া ফরমেট।
নগর পরিকল্পনা

নগর পরিকল্পনা একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেরে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরনের পরিকল্পনার মূল লক্ষ্য টেকসই উন্নয়ন নিশ্চিতকরণ। Taylor, Nigel (2007). Urban Planning Theory since 1945, London, Sage. James, Paul; Holden, Meg; Lewin, Mary; Neilson, Lyndsay; Oakley, Christine; Truter, Art; Wilmoth, David (২০১৩)। "Managing Metropolises by Negotiating Mega-Urban Growth"। Harald Mieg and Klaus Töpfer। Institutional and Social Innovation for Sustainable Urban Development। Routledge।  Wheeler, Stephen (2004). "Planning Sustainable and Livable Cities", Routledge; 3rd edition.
মাইক্রোফোন

মাইক্রোফোন এক ধরনের যন্ত্র, যাকে কথ্য ভাষায় মাইক ও বলা হয়ে থাকে। এটি এক ধরনের সেন্সর হিসেবে কাজ করে, যা শব্দ শক্তিকে তড়িৎশক্তিতে রূপান্তর করে। ফলে তারের মাধ্যমে সংবাহন সম্ভব হয়। কম্পিউটার, মোবাইল ফোন, অডিও রেকর্ডার, শ্রবণসহায়ক যন্ত্র, মেগাফোন, রেডিও বা টেলিভিশন সম্প্রচার কেন্দ্র ইত্যাদি ক্ষেত্রে এর বহুল ব্যবহার পরিলক্ষিত হয় । আধুনিক কালের বেশির ভাগ মাইক্রোফোনই তড়িৎ-চুম্বকীয় আবেশ, ক্যাপাসিট্যান্স বা ধারকত্বের পরিবর্তন, পিজোইলেক্ট্রিক ইফেক্ট অথবা বাতাসের চাপের পার্থক্য ব্যবহার করে বৈদ্যুতিক সিগনাল তৈরী করে। মাইক্রোফোনের ধাতুর তৈরি একটি পাতলা পাত বা ডায়াফ্রাম থাকে। ডায়াফ্রামের সাথে একটা চলকুণ্ডলী লাগানো থাকে যেটি একটা চৌম্বকীয় ক্ষেত্রের ভেতর নড়াচড়া করতে পারে। যখন কেউ এই মাইক্রোফোনের সামনে কথা বলে তখন ডায়াফ্রামটি শব্দ তরঙ্গের কম্পনের সাথে কাঁপতে থাকে। ডায়াফ্রাম সাথে লাগানো চলকুণ্ডলীটিও চৌম্বক ক্ষেত্রের সামনে-পিছনে নড়তে থাকে। চৌম্বক ক্ষেত্রে একটি চলকুণ্ডলী নাড়াচাড়া করলে সেখানে একটি বিদ্যুৎ শক্তির আবেশ হয়, কাজেই মাইক্রোফোনটি শব্দ শক্তিটিকে বিদ্যুৎ শক্তিতে রূপান্তর করে একটি বৈদ্যুতিক সিগন্যাল পাঠায়। শব্দের এই বৈদ্যুতিক সংকেত শব্দের নিখুঁত উপস্থাপন হলেও এর মান খুবই কম থাকে, তাই তাকে ব্যবহার করার জন্য অ্যামপ্লিফায়ারে বাড়িয়ে নিতে হয়। পদার্থবিজ্ঞান , নবম-দশম শ্রেণি। ঢাকা, বাংলাদেশ: জাতীয় শিক্ষাক্রম ও পাঠ্যপুস্তক বোর্ড। পৃষ্ঠা ৩৭২–৩৭৩ পৃষ্ঠা।  পদার্থবিজ্ঞান , নবম-দশম শ্রেণি। ঢাকা, বাংলাদেশ: জাতীয় শিক্ষাক্রম ও পাঠ্যপুস্তক বোর্ড। পৃষ্ঠা ৩৭২–৩৭৩ পৃষ্ঠা।
স্যামসাং গ্যালাক্সি এস৫

স্যামস্যাং গ্যালাক্সি এস ৫ হল অ্যান্ড্রয়েড ফোন।এটি তৈরি করেছেন স্যামসাং ইলেকট্রনিক্স।এটি ২০১৪ সালের এপ্রিল মাসের ২১ তারিখ মুক্তি পায়।এটি পৃথিবীর সেরা ফোনগুলোর মধ্যে অন্যতম। দাপ্তরিক ওয়েবসাইট
মঞ্জুলা গুরুগে

অশঙ্কা মঞ্জুলা গুরুগে (সিংহলি: මංජුල ගුරුගේ; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন। ১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য মঞ্জুলাসহ ১৫-সদস্যের চূড়ান্ত তালিকা প্রকাশ করে। "Manjula Guruge"। ESPN Cricinfo। সংগ্রহের তারিখ ২৩ মার্চ ২০১৪।  "UAE Name Final 15 Man Squad for ICC Cricket World Cup 2015"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  মোহাম্মদ তৌকির ২০১৫ ক্রিকেট বিশ্বকাপ দলসমূহ সংযুক্ত আরব আমিরাত জাতীয় ক্রিকেট দল
ফাইল ফরমেটের তালিকা

এই নিবন্ধটি ফাইল ফরমেটের তালিকা নিয়ে তৈরী করা হয়েছে। ফাইল ফরমেটগুলো শ্রেণী আকারে সাজানো হয়েছে। এই ফাইল ফরমেটগুলো যে কোন কম্পিউটারেই দেখা যায়। যদি এক্সটেনশনগুলো ফরমেটের নাম বা সংক্ষেপণ থেকে ভিন্ন হয় তাহলে ফাইলের নামের এক্সটেনশনগুলো বন্ধনিতে দেখানো হয়েছে। তত্ত্ব অনুসারে, ল্যাটিন বর্ণমালা এবং সংখ্যা ব্যবহার করে একটি তিন অক্ষর বিশিষ্ট এক্সটেনশনের সংখ্যা মোট ৪৬,৬৫৬ ধরনের হতে পারে; (২৬+১০)৩। কিন্তু যখন আরো বিভিন্ন রকম অক্ষর যোগ করা হবে এই সংখ্যা বাড়বে। অনেক অপারেটিং সিস্টেমই ফাইলের নাম সীমাবদ্ধ করে না একটি মাত্র এক্সটেনশনে যার আকার ৪ অক্ষরের কম, কিছু অপারেটিং সিস্টেমে তা দেখা যেত যা ফ্যাট(এফএটি) ফাইল সিস্টেম ব্যবহার করত। ইউনিক্সের মত অপারেটিং সিস্টেমে এই নিয়ম মানা হয় না। মাইক্রোসফট উইন্ডোজ এনটি, ৯৫, ৯৮ এবং মি সিস্টেমে তিন অক্ষরের এই সীমাবদ্ধতা ৩২ বিট বা ৬৪ বিটের এ্যাপ্লিকেশনে রাখা হয়নি। এক্ষেত্রে উইন্ডোজ ৯৫ এবং এনটি ৩.৫ ভার্সনের আগের ফ্যাট (এফএটি) ফাইল সিস্টেম ছাড়া। কিছু কিছু ফাইলের নামের এ্যক্সটেনশন তিন অক্ষরের থেকে বড়। এই ফাইল ফরমেটগুলো বহুল ব্যবহারের এবং সাধারণ মানের জন্যই ভালভাবেই সংজ্ঞায়ীত। কিন্তু প্রত্যেক ফাইলের মধ্যস্থিত ডাটা প্রায়শই বিশেষভাবে নির্দিষ্ট সফটওয়্যার বা ব্যবহারকারী দ্বারা বর্ধিত আরো নির্দিষ্ট কাজে ব্যবহারের জন্য। ফাইল এক্সটেনশনের বর্ণমালা অনুসারে তালিকা কার্লিতে File formats (ইংরেজি) File formats available for search engines
স্বপ্নীল পাতিল

স্বপ্নীল প্রকাশ পাতিল (মারাঠি: स्वप्नील पाटील; জন্ম: ১৫ এপ্রিল, ১৯৮৫) ভারতীয় বংশোদ্ভূত আমিরাতি ক্রিকেটার। স্বপ্নীল পাতিল ডানহাতি ব্যাটসম্যান ও উইকেট-রক্ষক হিসেবে সংযুক্ত আরব আমিরাত ক্রিকেট দলে খেলছেন। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। নিউজিল্যান্ডের লিঙ্কনের বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় স্কটল্যান্ডের বিপক্ষে তার ওডিআই অভিষেক হয়। তিনি ৯৯ বলে ৯৯ রান সংগ্রহ করেন। কিন্তু তার দল ৪১ রানে পরাজিত হয়। এছাড়াও, মার্চ, ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। ২৮ বলে ২৩ রান সংগ্রহ করে টম কুপারের শিকারে পরিণত হন। আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য স্বপ্নীলসহ ১৫-সদস্যের চূড়ান্ত তালিকা প্রকাশ করে। ১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে দায়িত্বশীল ১০০ বলে অপরাজিত ৫৭* রান করে দলের সর্বোচ্চ রান সংগ্রহকারী হন। কিন্তু খেলায় তার দল দক্ষিণ আফ্রিকার কাছে ১৪৬ রানের বিরাট ব্যবধানে পরাজিত হয়। "Swapnil Patil"। ESPN Cricinfo। সংগ্রহের তারিখ ২৩ মার্চ ২০১৪।  "UAE Name Final 15 Man Squad for ICC Cricket World Cup 2015"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  মঞ্জুলা গুরুগে ২০১৫ ক্রিকেট বিশ্বকাপ দলসমূহ সংযুক্ত আরব আমিরাত ক্রিকেট দল
ঘনীভূত পুচ্ছ

ঘনীভূত বাষ্পীয় লেজ বা পুচ্ছ (ইংরেজি: Contrail) একধরনের লম্বা কৃত্রিম মেঘ যা মাঝে মাঝে বিভিন্ন বিমানের পিছনে চলার সময় তৈরি হয় । এটি মূলত বিমানের ইঞ্জিন থেকে নির্গত গ্যাসের ভিতর থাকা জল কণা দ্বারা গঠিত হয়। বিমানের চলাচলের পথের উচ্চতায় (প্রায় ২৫ হাজার থেকে ৪০ হাজার ফিট) তাপমাত্রা, আর্দ্রতা এসবের উপর ভিত্তি করে এর স্থায়িত্ব কয়েক সেকেন্ড, মিনিট বা কয়েক ঘণ্টাও হতে পারে এবং দৈর্ঘ্য কয়েক মাইল পর্যন্ত হতে পারে । বিমানের জ্বালানী পুড়ে প্রধানত কার্বন ডাইঅক্সাইড এবং জলীয় বাষ্প তৈরি করে। এই জলীয় বাষ্প উচ্চ উচ্চতায় ঘনীভূত হয়ে ক্ষুদ্র ক্ষুদ্র কণায় পরিণত হয়, যা পরবর্তীতে এই কৃত্রিম মেঘ তৈরি করে। "vapour trail বা বাষ্পীয় পুচ্ছ"। এনসাইক্লোপিডিয়া ব্রিটানিকা। এনসাইক্লোপিডিয়া ব্রিটানিকা ইনক.। সংগ্রহের তারিখ ১৭ এপ্রিল ২০১২।  "Aircraft Contrails Factsheet" (পিডিএফ)। FAA.Gov। সংগ্রহের তারিখ ১৩ অক্টোবর ২০১৫।
২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর

আফগানিস্তান ক্রিকেট দল ২৮ নভেম্বর, ২০১৪ থেকে ৪ ডিসেম্বর ২০১৪ তারিখ পর্যন্ত সংযুক্ত আরব আমিরাত সফর করে। এ সফরে চারটি একদিনের আন্তর্জাতিক ক্রিকেট খেলা অনুষ্ঠিত হয়। সংযুক্ত আরব আমিরাত ক্রিকেট দল ৩-১ ব্যবধানে সিরিজ জয় করে। আফগানিস্তান টসে জয়ী হয় এবং ব্যাট করার সিদ্ধান্ত নেয়। আফগানিস্তানের হয়ে আফসার জাজাই, সংযুক্ত আরব আমিরাতের হয়ে আন্দ্রি বেরেঞ্জারের ওডিআই অভিষেক হয়। সংযুক্ত আরব আমিরাত টসে জয়ী হয় এবং ফিল্ডিং করার সিদ্ধান্ত নেয়। সংযুক্ত আরব আমিরাতের হয়ে সালমান ফারুকের ওডিআই অভিষেক হয়। আফগানিস্তান টসে জয়ী হয় এবং ফিল্ডিং করার সিদ্ধান্ত নেয়। আফগানিস্তানের হয়ে ফরিদ মালিক, সংযুক্ত আরব আমিরাতের হয়ে নাসির আজিজ এবং সাকলাইন হায়দারেরর ওডিআই অভিষেক হয়। আফগানিস্তান টসে জয়ী হয় এবং ফিল্ডিং করার সিদ্ধান্ত নেয়। "Afghanistan tour of United Arab Emirates 2014/15"। ইএসপিএনক্রিকইনফো। সংগ্রহের তারিখ ২৮ নভেম্বর ২০১৪।  "United Arab Emirates vs Afghanistan"। ক্রিকবাজ। সংগ্রহের তারিখ ২৮ নভেম্বর ২০১৪।  "United Arab Emirates Squad"। ইএসপিএনক্রিকইনফো। সংগ্রহের তারিখ ২৮ নভেম্বর ২০১৪।  "Afghanistan Squad"। ইএসপিএনক্রিকইনফো। সংগ্রহের তারিখ ২৮ নভেম্বর ২০১৪।  ইএসপিএনক্রিকইনফোতে প্রধান পাতা
তপু

রাশেদ উদ্দিন আহমেদ তপু (জন্ম: ২ জুন, ১৯৮১) যিনি তপু নামেই সমধিক পরিচিত, বাংলাদেশের একজন জনপ্রিয় গায়ক, গীতিকার, সুরকার, গিটার বাদক, কী-বোর্ড বাদক, সঙ্গীত পরিচালক। তপুর পৈতৃক নিবাস কুমিল্লা জেলায়। ২০১২ সালের ২৪ আগস্ট তপু বিয়ে করেন নাজিবা সুলতানাকে। তপু তার প্রাথমিক শিক্ষা শেষ করেন বরিশাল ক্যাডেট কলেজ থেকে। তিনি ১৯৯৮ সালে বরিশাল ক্যাডেট কলেজ থেকে যশোর বোর্ড থেকে বিজ্ঞান বিভাগ থেকে ১৩ তম স্থান অধিকারী হয়েছিলেন। তখন তার বাবা খুশি হয়ে তপুর কি পছন্দ সেটা জানতে চান। আর তাতে তপু তার বাবাকে একটা গিটার কিনে দিতে বলেন। বাবা তার কথা মত তাকে একটা অ্যাকুস্টিক গিটার কিনে দিলেন। আর সেটা নিয়ে সে সারাক্ষণ গান চর্চা করতে থাকলো তপু। বর্তমানে তপু একটি টেলিকম কোম্পানীতে সিনিয়র ইঞ্জিনিয়ার হিসাবে কর্মরত আছেন। তার পাশাপাশি তিনি তার নিজের জন্য গান লিখেন, গানে সুর করেন এবং গান করেন। এই বিশ্ববিদ্যালয়েই কম্পিউটার সায়েন্স এ পড়াকালীন সময়ে তপু ’০৮ সালের ফেব্রুয়ারি মাসে নিজের প্রথম সলো অ্যালবাম বের করলেন ‘বন্ধু ভাবো কি’ শিরোনামে। এই অ্যালবাম বের হবার পর চারপাশ থেকে অসংখ্য বন্ধু, গুনগ্রাহীরা একের পর এক ফোন করতে থাকলেন। তখন চারপাশ থেকে শুভেচ্ছার জোয়ারে একেবারে ভেসে যাবার মতো অবস্থা তপুর। ফারুকী তার সঙ্গে দেখা করতে চাইলেন। নিজের কাছের মানুষ বিখ্যাত গায়ক এবং আরেক বিখ্যাত মিউজিক কম্পোজার যথাক্রমে- অর্থহীনের সুমন এবং ফুয়াদকে নিয়ে ধানমন্ডির এক রেস্তোরায় তারা দেখা করলেন। ফারুকী তাকে বললেন, “আপনি অভিনয় করবেন? আমি একটা নতুন ছবি বানাতে যাচ্ছি। নাম থার্ড পারসন সিঙ্গুলার নাম্বার। আপনাকে এই ছবিতে অভিনয় করতে হবে।” তবে শেষ পর্যন্ত তিনি এই অফার গ্রহণ করলেন এবং অভিনয় করতে শুরু করলেন থার্ড পারসন সিঙ্গুলার নাম্বার নামে তার জীবনের প্রথম এবং এখনো পর্যন্ত একমাত্র ছবিতে। থার্ড পারসন সিঙ্গুলার নাম্বার ছবিতে কাজ করাকে জীবনের এক অনন্য অভিজ্ঞতা বলে মনে করেন তপু। এর পেছনে তার যুক্তি হলো- এখানে সবাই খুব কাছের মানুষ হিসেবে কাজ করেছেন। যেন পিকনিক করতে করতেই তারা অভিনয় করেছেন বলে মনে হয়েছে তার। ছবি শুটিং করতে গিয়ে নানা ধরনের অভিজ্ঞতার মুখোমুখি হন অভিনেতা- অভিনেত্রীরা। তপুও এর ব্যতিক্রম নন। তিনি যেখানেই অভিনয় করতে গিয়েছেন, সাধারণ মানুষ তাকে দেখতে হামলে পড়েছেন। আর তারা ‘শাকিব খান, শাকিব খান’ বলে চিৎকার করেছেন। তবে এখনো তপু আসলে জানেন না- শাকিবের সঙ্গে তার মিলটা কোথায়! থার্ড পারসন সিঙ্গুলার নাম্বার হলো মানুষের সমস্যা নিয়ে বানানো একটি ছবি। যেখানে এই সমাজে একা একা বসবাস করা একটি মেয়ের দুঃখ- কষ্টের কথা তুলে আনা হয়েছে। ছবিতে তিনি গায়ক তপুর চরিত্রেই অভিনয় করেছেন। যে কি না ছবির নায়িকা তিশা বিপদে পড়লে তাকে সাহায্য করতে এগিয়ে আসে। নিজের চরিত্রটি বেশ পছন্দই হয়েছে তার। যদিও তপু ভবিষ্যতে পারতপক্ষে অভিনয় করতে চান না। “কারণ ওটা আমার কাজ নয়”, বলেন তিনি। বন্ধু ভাবো কি (২০০৮) সে কে (২০১০) আর তোমাকে (২০১৩) তপু থার্ড পারসন সিঙ্গুলার নাম্বার নামে একটি চলচ্চিত্রে অভিনয় করেছেন। । "তপু"। ১৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৫।  "Topu says"। বিডিনিউজলাইভ। ৭ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১২।  "তপু : কবি থেকে গায়ক"। আমাদের কিশোরগঞ্জ। সংগ্রহের তারিখ ৭ আগস্ট ২০১০। [স্থায়ীভাবে অকার্যকর সংযোগ] "তপুর তৃতীয় একক অ্যালবাম 'আর তোমাকে'"। ঢাকা অন এয়ার। সংগ্রহের তারিখ ৬ অক্টোবর ২০১৩। [স্থায়ীভাবে অকার্যকর সংযোগ] উইকিমিডিয়া কমন্সে তপু সংক্রান্ত মিডিয়া রয়েছে।